Във връзка с постъпило уведомление с вх. ОВОС-1964/30.08.2024г. за инвестиционно предложение (ИП): „Монтиране на два броя преси за метални стружки“ в ПИ 55909.501.446, гр. Перущица, с възложител „ЕАЗ“ ООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае монтиране на два броя преси за метални стружки в ПИ 55909.501.446, гр. Перущица.

С настоящото ИП се цели формираните от дейността на дружеството отпадъци от черни и цветни метали /метални стружки/ да бъдат подложени на предварително третиране, с цел намаляване на обема и улесняване на тяхното последващо оползотворяване.

От представената в ИП информация е видно, че на площадката ще се извършва дейност с код  *R 12 - размяна на отпадъци за подлагане на някоя от дейностите с кодове R 1 – R 11, която* съгласно § 1, т. 44 от Допълнителни разпоредби на Закон за управление на отпадъците /ЗУО/, представлява "Третиране на отпадъци", а именно дейност по оползотворяване, включително подготовката преди оползотворяване, в случая на отпадъци от ОЧЦМ.

Съгласно представената информация, предвидените дейности с ИП, не предполагат използване и съхранение на ОХВ и смеси, в количества, съгласно част първа и част втора на Приложение №3 на ЗООС.

Така заявеното ИПпопада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Перущица

Отговорено от РИОСВ-Пловдив на 13.09.2024г.